અમે હીંચકે બેસી શાક સુધારીએ છીએ તે અમારો સમય સુધારે છે; પરંતુ મને ઘણીવાર શંકા થઈ છે કે સાચો શબ્દપ્રયોગ કયો – શાક સમારવું કે શાક સુધારવું ? બંને ક્રિયાપદોની અર્થછાયા આમ તો સરખી જણાય છે; પરંતુ શાકના સંસ્કાર કરવાની બાબતમાં અસમંજસતા છે. જે વસ્તુમાં ભાંગતૂટ થઈ હોય ત્યારે એને મૂળ સ્થિતિમાં લાવવી હોય ત્યારે સામાન્ય રીતે સમારકામ યાદ આવે છે. તો તે સાથે સ્વાદ સુધારવા ફેરફાર કરીએ છીએ તે કેવી રીતે ભૂલી શકાય ? શાક જ્યારે સ્વાદમાં બરાબર ન થયું હોય ત્યારે તેમાં સુધારા-વધારા કરીએ છીએ.